[bookmark: _GoBack]VENDIM 
Nr.1203, datë 27.8.2008 

PËR PËRCAKTIMIN E VLERËS SË SAKTË, NË PËRQINDJE, TË RENTËS SË PASURISË MINERARE SIPAS VLERËS SË TREGUT, PËR ÇDO MINERAL APO GRUP MINERALESH 

Në mbështetje të nenit 100 të Kushtetutës dhe të pikës 4 të nenit 4 të ligjit nr.9975, datë 28.7.2008 “Për taksat kombëtare”, me propozimin e Ministrit të Ekonomisë, Tregtisë dhe Energjetikës dhe të Ministrit të Financave, Këshilli i Ministrave 

VENDOSI: 

1. Vlera e saktë, në përqindje, e rentës së pasurisë minerare, sipas vlerës së tregut, për çdo mineral apo grup mineralesh, përcaktohet me vendim të Këshillit të Ministrave, 15-ditëshin e parë të muajit shkurt, të çdo viti. 
2. Sipas përcaktimeve të bëra në shtojcën nr.2 të ligjit nr.9975, datë 28.7.2008, vlera e saktë, në përqindje, e rentës së pasurisë minerare, sipas vlerës së tregut, për çdo mineral apo grup mineralesh, për vitin 2008, është sipas shtojcës nr.1, që i bashkëlidhet këtij vendimi. 
3. Kur prodhuesi i mineralit e përdor atë për të prodhuar koncentrat apo prodhime metalurgjike ose nënprodukte të naftës, ai e paguan rentën e pasurisë minerare, në bazë të vlerës së mineralit të futur në koston e produkteve përfundimtare (koncentratit apo prodhimeve metalurgjike apo nënprodukte të naftës). Sasia dhe kostoja e mineralit/naftës, të përdorur, deklarohen nga përdoruesi dhe miratohen nga Agjencia Kombëtare e Burimeve Natyrore (AKBN), sipas një udhëzimi, të miratuar nga ministri përkatës. 
4. Në rastin e eksportit të koncentrateve apo të prodhimeve metalurgjike a nënprodukteve të naftës, që kanë në bazë përdorimin e mineraleve dhe të naftës, eksportuesi duhet t’u paraqesë autoriteteve doganore dokumentin, që vërteton origjinën e mineralit, të përdorur, për prodhimin e tyre. 
5. Në rastin e shitjes së pasurisë minerare, për konsum final në tregun e brendshëm, renta minerare paguhet pranë organeve tatimore. Në rastin e eksportit të produkteve minerare, renta minerare paguhet në degët doganore. 
6. Në rast se organet, tatimore dhe doganore, vërejnë se çmimet e deklaruara të shitjes së produkteve minerare janë më të ulëta se çmimet e tregut, këto organe duhet t’i referohen dosjes me të dhënat e disponueshme për vlerën e eksporteve minerare, për përcaktimin e vlerës së shitjes së produkteve minerare, sipas përcaktimeve të bëra në pikën 7 të këtij vendimi. 
7. Si burim informacioni për krijimin e dosjes me të dhënat e disponueshme për vlerën e eksporteve minerare shërbejnë burime të tilla si: çmimet e tregjeve ndërkombëtare, të dhënat statistikore të Agjencisë Kombëtare të Burimeve Natyrore dhe të Drejtorisë së Përgjithshme të Doganave, investigimi i tregut, brenda dhe jashtë vendit, kryer nga Drejtoria e Përgjithshme e Doganave dhe Agjencia Kombëtare e Burimeve Natyrore, çmimet e produkteve minerare, të ngjashme, që eksportohen, çmimet e paraqitura në deklaratën e eksportit, për subjektet e tjera, që veprojnë në të njëjtën industri. 
8. Përcaktimi sipas pikës 7 të këtij vendimi, bëhet nga një komision, i përbërë nga specialistë, me përvojë, të Drejtorisë së Përgjithshme të Doganave, Drejtorisë së Përgjithshme të Tatimeve dhe Agjencisë Kombëtare të Burimeve Natyrore, të cilët caktohen nga ministrat përkatës. 
9. Ngarkohen Ministri i Financave dhe Ministri i Ekonomisë, Tregtisë dhe Energjetikës për zbatimin e këtij vendimi. 
Ky vendim hyn në fuqi menjëherë. 

KRYEMINISTRI 
Sali Berisha


SHTOJCA NR.1: PËRQINDJA E RENTËS MINERARE SIPAS KLASIFIKIMIT 

	Nr.
	Emërtimi i grupit të mineraleve sipas ligjit minerar
	Përqindja e 
rentës 
minerare

	I. 
	Grupi i pare (I) MINERALET METALIKE 
	

	1 
	Mineralet e argjendit 
	10% 

	2 
	Mineralet e arit 
	10% 

	3 
	Mineralet e bakrit 
	4% 

	4 
	Mineralet e kromit 
	4% 

	5 
	Mineralet e nikelit (nikel-silikat) 
	4% 

	6 
	Mineralet e hekurit (hekur-nikeli) 
	4% 

	7 
	Mineralet e plumbit 
	6% 

	8 
	Mineralet e zinkut 
	4% 

	9 
	Të gjitha mineralet e tjera metalike 
	4% 

	II. 
	Grupi i dytë (II) MINERALET JOMETALIKE 
	

	10 
	Të gjitha mineralet jometalike 
	4% 

	III. 
	Grupi i tretë (III) QYMYRET DHE BITUMET 
	

	11 
	Qymyret 
	4% 

	12 
	Bitumet 
	4% 

	13 
	Rërat bituminoze 
	4% 

	14 
	Reshpet naftore 
	4% 

	15 
	Pirobitumet 
	4% 

	IV. 
	Grupi i katërt (IV) MINERALET DHE MATERIALET E NDËRTIMIT 
	

	16 
	Graniti 
	6% 

	17 
	Gëlqerorët 
	4% 

	18 
	Gabrot 
	5% 

	19 
	Bazaltet 
	4% 

	20 
	Konglomerate 
	5% 

	21 
	Mermeri 
	4% 

	22 
	Pllakat e ndërtimit 
	10% 

	23 
	Pllagjiogranitet 
	4% 

	24 
	Ranoret 
	4%

	25 
	Serpentinitet 
	4%

	26 
	Travertinat 
	4%

	27 
	Traktolitet  
	5%

	28 
	Të gjitha mineralet e tjera të grupit të katërt 
	4% 

	V. 
	Grupi i pestë (V) GURËT E ÇMUAR 
	

	29 
	Të gjitha mineralet e grupit të pestë 
	10% 

	VI. 
	Grupi i gjashtë (VI) GURËT GJYSMË TË ÇMUAR DHE OPALI 
	

	30 
	Të gjitha mineralet e grupit të gjashtë 
	10% 

	31 
	Grupi i shtatë (VII) NAFTA DHE GAZI 
	10% 









VENDIM 
Nr.1540, datë 19.11.2008  

PëR  SHTYRJEN E AFATIT të KRYERJES Së PROCEDURAVE Të  PROKURIMIT PëR ZYRëN E PROKURORIT Të PëRGJITHSHËM, SI  AUTORITET KONTRAKTOR  

Në mbështetje të nenit 100 të Kushtetutës dhe të nenit 75 të ligjit nr.9643, datë 20.11.2006 “Për prokurimin publik”, të ndryshuar, me propozimin e Zëvendëskryeministrit, Këshilli i Ministrave  

VENDOSI:  

1. Lejimin e Zyrës së Prokurorit të Përgjithshëm t’i përfundojë procedurat e  prokurimit, për mallra dhe shërbime, me fondet e parashikuara në Buxhetin e  Shtetit të vitit 2008, brenda datës 31 dhjetor 2008. 
 Brenda këtij afati përfshihen edhe nënshkrimi dhe realizimi i kontratës.  
2. Ngarkohen Zyra e Prokurorit të Përgjithshëm dhe Agjencia e Prokurimit Publik për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare. 

Kryeministri 
Sali Berisha 
  
 VENDIM 
Nr.1542, datë 19.11.2008

PËR SHTYRJEN E AFATIT TË PËRFUNDIMIT TË PROCEDURAVE TË PROKURIMIT PËR KUVENDIN E SHQIPËRISË, SI AUTORITET KONTRAKTOR

Në mbështetje të nenit 100 të Kushtetutës dhe të nenit 75 të  ligjit nr.9643, datë 20.11.2006 “Për prokurimin publik”, të ndryshuar, me propozimin e Zëvendëskryeministrit,  Këshilli i Ministrave

VENDOSI:

1.  Shtyrjen e afatit të përfundimit të procedurave të prokurimit, për vitin 2008, për Kuvendin e Shqipërisë, si autoritet kontraktor, deri më 22 dhjetor 2008.
Brenda kësaj periudhe të përfshihen edhe publikimi i fituesit dhe publikimi i njoftimit të kontratës së lidhur në Buletinin e Agjencisë së Prokurimit Publik. 
2.  Ngarkohen administrata e Kuvendit dhe Agjencia e Prokurimit Publik për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri 
Sali Berisha 
  







VENDIM 
Nr.1543, datë 19.11.2008

PËR SHTYRJEN E AFATIT TË BOTIMIT TË NJOFTIMIT TË FITUESIT DHE TË NJOFTIMIT TË KONTRATËS SË LIDHUR, PËR PROCEDURAT E PROKURIMIT, TË KRYERA NGA AGJENCIA KOMBËTARE E SHOQËRISË SË INFORMACIONIT, SI AUTORITET KONTRAKTOR

Në mbështetje të nenit 100 të Kushtetutës dhe të nenit 75 të ligjit nr.9643, datë 20.11.2006 “Për prokurimin publik”, të ndryshuar, me propozimin e Zëvendëskryeministrit, Këshilli i Ministrave

VENDOSI:

1. Lejimin e Agjencisë Kombëtare të Shoqërisë së Informacionit t’i përfundojë, deri në datën 25 dhjetor 2008, procedurat e prokurimit elektronik, për tenderin, me objekt “Shtrirja me fibër optike për rrjetin kompjuterik ndërministror GovNet”, me fondet e parashikuara në Buxhetin e Shtetit të vitit 2008, zëri “Shpenzime për investime”.  
Brenda këtij afati përfshihen edhe lidhja e kontratave përkatëse dhe publikimi i njoftimit të kontratës së nënshkruar në Buletinin e Njoftimeve Publike.
2. Lejimin e Agjencisë Kombëtare të Shoqërisë së Informacionit të publikojë njoftimin e kontratës së nënshkruar, për tenderin, me objekt “Rikonstruksioni i godinës së Agjencisë Kombëtare të Shoqërisë së Informacionit”, me fondet e parashikuara në buxhetin e vitit 2008.
3. Ngarkohen Agjencia Kombëtare e Shoqërisë së Informacionit dhe Agjencia e Prokurimit Publik për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
 
Kryeministri 
Sali Berisha 
  

VENDIM 
Nr.1544, datë 19.11.2008

PëR NJë SHTESË në VENDIMIN NR.229, DATë 23.4.2004 Të KËSHILLIT Të MINISTRAVE “PëR MIRATIMIN E  CEREMONIALIT ZYRTAR Të REPUBLIKëS së ShqIPëRISë”,  Të NDRYSHUAR  

Në mbështetje të nenit 100 të Kushtetutës dhe të neneve 12, pika 2, e 49 të ligjit nr.9095, datë 3.7.2003 “Për shërbimin e jashtëm të Republikës së Shqipërisë”, me propozimin e Zëvendëskryeministrit, Këshilli i Ministrave  

VENDOSI:  

Në pikën 1.4 të kapitullit VII “Ceremonitë  kryesore zyrtare”, të ceremonialit zyrtar të Republikës së Shqipërisë, miratuar me vendimin  nr.229, datë 23.4.2004 të Këshillit të Ministrave, të ndryshuar, të  shtohet si një ditë e shënuar edhe data:  
 “20 nëntor 							Dita e Alfabetit.”.  
Ky vendim hyn në fuqi menjëherë dhe botohet në Fletoren Zyrtare.

Kryeministri 
Sali Berisha 
VENDIM  
Nr.1545, datë 19.11.2008  

PëR  SHTYRJEN E AFATIT Të BOTIMIT Të NJOFTIMIT Të FITUESIT DHE Të NJOFTIMIT Të KONTRATëS Së LIDHUR, PëR PROCEDURAT E  PROKURIMIT, Të KRYERA NGA MINISTRIA E MBROJTJES, SI  AUTORITET KONTRAKTOR 

Në mbështetje të nenit 100 të Kushtetutës dhe të nenit 75 të ligjit nr.9643, datë 20.11.2006 “Për prokurimin publik”, të ndryshuar, me propozimin e Ministrit të Mbrojtjes, Këshilli i Ministrave  

VENDOSI: 

1. Lejimin e Ministrisë së Mbrojtjes t’i përfundojë, deri në datën 29 dhjetor  2008, procedurat e prokurimit, me fondet e parashikuara në Buxhetin e Shtetit të vitit 2008, sipas tabelave nr.1, nr.2 e nr.3, që i bashkëlidhen këtij vendimi.  
Brenda këtij afati të përfshihen edhe lidhja e kontratave përkatëse dhe publikimi i njoftimit të kontratës së nënshkruar, në Buletinin e Njoftimeve Publike. 
2. Ngarkohen Ministria e Mbrojtjes dhe Agjencia e Prokurimit Publik për  zbatimin e këtij vendimi.  
Ky vendim hyn në fuqi menjëherë dhe botohet në Fletoren Zyrtare.

Kryeministri 
Sali Berisha 

Tabela nr.1 
	Nr.
	Emërtimi i objektit
	Fondi limit pa TVSH

	1 
	Blerje karburanti gazoil - Dl (Tender me negocim me shpallje) 
	195,694,958 lekë 

	2 
	Ndërtimi i kapanonit Pashaliman 
	44,135,000 lekë 

	3 
	Ushqimi i gatuar në FA (Tender 2-vjeçar) 
	1,044,608,524 lekë 

	4 
	Blerje gazoi F-76 (Tender me negocim pa shpallje) 
	29.677.808 lekë 

	5 
	Blerje vajguri Jet Al (Tender me negocim pa shpallje) 
	11.772.900 lekë 



Tabela nr.2
	Nr.
	Emërtimi i objektit
	Fondi limit pa TVSH

	1 
	Blerje benzinë për FA 
	21.853.333 lekë 

	2 
	Studime, projektime, hartim të projektit të zbatimit për rikonstruksionin e plotë të SHKU Pogradec 
	4.766.371 lekë 

	3 
	Rikonstruksion ISPMB 
	11.200.000 lekë 

	4 
	Blerje uniformash të ndryshme:
- Kostume civile 
- Bluza liridale detari 
	8.490.000 lekë  636.000 lekë 



Tabela nr.3
	Nr.
	Emërtimi i objektit 
	Fondi limit pa TVSH

	1 
	Pajisje për demontim municionesh 
	145.000.000 lekë



Në tabelën nr.1- Janë vendosur procedurat e prokurimit, të cilat nuk janë publikuar ende për t’u zhvilluar procedurat e prokurimit.  
Në tabelën nr.2 – Janë vendosur procedura të zhvilluara, por që lidhja e kontratës nuk u realizua brenda datës 31.10.2008.  
Në tabelën nr.3 - Janë vendosur prokurimet që mund të realizohen në qoftë se do të ketë oferta nga subjekte të ndryshme dhe realizohet procedura me negocim pa shpallje. 
VENDIM 
Nr.1548, datë 26.11.2008

PËR NJË NDRYSHIM NË VENDIMIN NR.41, DATË 11.2.1992 TË KRYESISË SË KËSHILLIT TË MINISTRAVE “PËR KALIMIN NË PËRDORIM, PA SHPËRBLIM, TË DISA OBJEKTEVE”
 
Në mbështetje të nenit 100 të Kushtetutës dhe të nenit 124 të ligjit nr.8485, datë 12.5.1999 “Kodi i Procedurave Administrative të Republikës së Shqipërisë”, me propozimin e Zëvendëskryeministrit, Këshilli i Ministrave
 
VENDOSI:
 
1. Në vendimin nr.41, datë 11.2.1992 të kryesisë së Këshillit të Ministrave, nga lista e objekteve për Federatën e Rinisë Shqiptare të hiqet “Këndi i lojërave”, Burrel.
 2. Ngarkohen Ministria e Brendshme, kryeregjistruesi i Pasurive të Paluajtshme të Republikës së Shqipërisë dhe bashkia Burrel për zbatimin e këtij vendimi.
 Ky vendim hyn në fuqi menjëherë dhe botohet në Fletoren Zyrtare.
 
Kryeministri 
Sali Berisha 


Vendim
Nr.1549, datë 19.11.2008 

PëR  KUOTAT E PRANIMIT Në INSTITUCIONET PUBLIKE Të  ARSIMIT Të LARTë DHE TARIFAT E SHKOLLIMIT PëR  STUDIMET E CIKLIT Të PARë, ME KOHË Të PJESSHME, për  VITIN AKADEMIK 2008-2009  

Në mbështetje të nenit 100 të Kushtetutës dhe të neneve 33, 35, 36 e 75 të  ligjit nr.9741, datë 21.5.2007 “Për arsimin e lartë në Republikën e  Shqipërisë”, të ndryshuar, me propozimin e Ministrit të Arsimit dhe  Shkencës, Këshilli i Ministrave  

VENDOSI: 

 1. Kuotat e pranimeve në institucionet publike të arsimit të lartë, për vitin akademik 2008-2009, për studimet e ciklit të parë, me kohë të pjesshme, të jenë 4 845. Këto kuota ndahen, si më poshtë vijon:  


a) për programet e studimit të ciklit të parë,  me kohë të pjesshme 	3 045;  
b) për programe të dyta studimi  					1 400;
c) për transferim studimesh 						   200;
ç) për shtetasit e huaj 							   200. 
2. Kuotat e pranimeve të reja për programet e studimit të ciklit të parë, me kohë të pjesshme, sipas shkronjave “a” e “b” të pikës 1 të këtij vendimi, shpërndahen sipas programeve të studimit dhe institucioneve publike të arsimit të lartë, pasqyruar në tabelën nr.1, që i bashkëlidhet këtij vendimi. Këto kuota ndahen në raportin 2:1, përkatësisht, pranime të reja për programet e studimit të ciklit të parë, me kohë të pjesshme, sipas shkronjës “a” të pikës 1, dhe programe të dyta studimi, sipas shkronjës “b” të pikës 1. 
3. Kuota e pranimeve për transferim studimesh, sipas shkronjës “c” të pikës 1 të këtij vendimi, shpërndahet nga Ministria e Arsimit dhe Shkencës, në bazë të kërkesave të institucioneve publike të arsimit të lartë.  
4. Kuota e pranimeve për shtetasit e huaj, sipas shkronjës “c”, të pikës 1, të këtij vendimi, që do të studiojnë në institucionet publike të arsimit të lartë të Republikës së Shqipërisë, administrohet nga Ministria e Arsimit dhe Shkencës dhe shpërndahet, në bazë të marrëveshjeve dypalëshe ose shumëpalëshe, si dhe të kërkesave individuale të tyre. 
5. Çdo shtetas shqiptar, që ka përfunduar shkollën e mesme dhe zotëron dëftesë pjekurie a çdo diplomë tjetër studimi, të fituar brenda ose jashtë vendit, të vlerësuar ekuivalente me të, ka të drejtë të kandidojë për t’u pranuar në studimet e ciklit të parë, me kohë të pjesshme, në institucionet publike të arsimit të lartë. 
6. Kandidatët, që dëshirojnë të ndjekin një program studimi të ciklit të parë, me kohë të pjesshme, në Akademinë e Edukimit Fizik e Sporteve, në Tiranë, duhet t’u nënshtrohen kritereve të veçanta (konkurseve të pranimit), të vendosura nga ky institucion, për pranimet në këto programe studimi. 
7. Transferimet e studentëve në numrin përkatës të kuotës së përcaktuar sipas pikave 1, shkronja “c”, dhe 3, të këtij vendimi, bëhen nga vetë institucionet publike të arsimit të lartë, në përputhje me kriteret e përcaktuara dhe të bëra publike, paraprakisht. 
8. Kandidatët, që dëshirojnë të ndjekin studimet, me kohë të pjesshme, në një program të dytë studimi, do ta fitojnë këtë të drejtë, sipas kritereve të  përcaktuara nga vetë institucionet publike të arsimit të lartë dhe të bëra publike, paraprakisht. 
9. Tarifat vjetore të shkollimit për studentët, që do të regjistrohen në vitin e parë, në programet e studimit të ciklit të parë, me kohë të pjesshme, në vitin akademik 2008-2009, të jenë, si më poshtë vijon: 
a) në Universitetin e Tiranës:  
i) Histori 						52 000 lekë;  
ii) Gjeografi 						52 000 lekë;  
iii) Gjuhë-Letërsi					52 000 lekë; 
iv) Drejtësi 						93 600 lekë; 
v) Biologji 						62 400 lekë; 
vi) Financë-Kontabilitet 				72 800 lekë;  
vii) Administrim-Biznes 				72 800 lekë; 
viii) Psikologji 						52 000 lekë; 
 ix) Punë sociale 					52 000 lekë. 
b) Në Akademinë e Edukimit Fizik dhe  
Sporteve “Vojo Kushi”:				 62 400 lekë. 
c) Në Universitetin Bujqësor të Tiranës: 
 i) Menaxhim agrobiznesi 				52 000 lekë; 
ii) Ekonomi dhe politikë agrare 				52 000 lekë; 
iii) Hortikulturë 					52 000 lekë; 
iv) Prodhim bimor 					52 000 lekë; 
v) Zootekni dhe biznes blegtoral 			52 000 lekë;  
vi) Akuakulturë dhe menaxhim peshkimi		52 000 lekë; 
vii) Teknologji agroushqimore 				52 000 lekë;  
viii) Agromekanizim 					52 000 lekë; 
ix) Vreshtari dhe enologji 				52 000 lekë; 
 x) Inxhinieri pyjesh 					62 400 lekë; 
xi) Inxhinieri përpunim druri 				62 400 lekë;  
xii) Financë-Kontabilitet 				62 400 lekë;  
xiii) Mbrojtje bimësh 					62 400 lekë; 
xiv) Agromjedis dhe ekologji 				62 400 lekë.  
ç) Në universitetin “Aleksandër Xhuvani”, Elbasan:  
i) Histori-Gjeografi 					41 600 lekë; 
ii) Gjuhë-Letërsi 					41 600 lekë; 
iii) Edukatë qytetare 					41 600 lekë; 
iv) Punë sociale 					41 600 lekë; 
v) Filozofi-Sociologji 					41 600 lekë;  
vi) Administrim-Biznes 				52 000 lekë;  
vii) Financë-Kontabilitet 				52 000 lekë;  
viii) Biologji-Kimi 					52 000 lekë;  
ix) Cikli i ulët 						31 200 lekë;  
x) Cikli i ulët parashkollor 				31 200 lekë; 
xi) Matematikë-Fizikë 					31 200 lekë. 
d) Në universitetin “Eqrem Çabej”, Gjirokastër: 
i) Histori-Gjeografi 					31 200 lekë; 
ii) Financë-Kontabilitet 					41 600 lekë;
iii) Biologji-Kimi 					41 600 lekë; 
iv) Cikli i ulët 						31 200 lekë;  
v) Cikli i ulët parashkollor 				31 200 lekë; 
vi) Matematikë- Fizikë 					31 200 lekë;  
vii) Gjuhë-Letërsi 					31 200 lekë;  
viii) Administrim publik 				41 600 lekë; 
ix) Menaxhim turizëm 					41 600 lekë.  
dh) Në universitetin “Fan S. Noli”, Korçë: 
i) Gjuhë-Letërsi 					31 200 lekë; 
ii) Financë 						41 600 lekë;
iii) Cikli i ulët 						31 200 lekë;  
iv) Cikli i ulët parashkollor 				31 200 lekë; 
v) Menaxhim biznesi 					41 600 lekë;  
vi) Turizëm 						41 600 lekë; 
vii) Hortikulturë 					31 200 lekë;  
viii) Agrobiznes 					31 200 lekë; 
ix) Marketing 						41 600 lekë. 
e) Në universitetin “Luigj Gurakuqi”, Shkodër:  
i) Gjeografi 						41 600 lekë; 
ii) Financë-Kontabilitet 					52 000 lekë; 
iii) Turizëm 						52 000 lekë;  
iv) Administrim- Biznes 				52 000 lekë; 
v) Biologji-Kimi 					52 000 lekë; 
vi) Histori 						41 600 lekë;  
vii) Cikli i ulët 						31 200 lekë; 
viii. Cikli i ulët parashkollor 				31 200 lekë; 
ix) Matematikë 						31 200 lekë; 
x) Fizikë 						31 200 lekë;  
xi) Gjuhë-Letërsi 					41 600 lekë; 
xii) Juridik 						72 800 lekë.  
ë) Në universitetin “Ismail Qemali”, Vlorë:  
i) Infermieri 						41 600 lekë.  
10. Kandidatët, që u përkasin shtresave sociale, si: të verbërit, të shurdhët, invalidët, paraplegjikë dhe tetraplegjikë, personat e papunë, personat që trajtohen me ndihmë ekonomike, nënat, që janë kryefamiljare, studentët me aftësi të kufizuara, fëmijët romë apo fëmijët e policëve, të rënë ose të plagosur, për shkak të detyrës, ish-të përndjekur politikë, që do të fitojnë të drejtën për të studiuar në një program studimi të ciklit të parë, me kohë të pjesshme, në institucionet publike të arsimit të lartë, në vitin akademik 2008-2009, përjashtohen nga tarifa e shkollimit.  
Këtë të drejtë do ta kenë edhe studentët e viteve më të larta, që i përkasin po këtyre shtresave shoqërore.


  
11. Studenti i nënshtrohet vetëm një tarife vjetore shkollimi. Studentët përsëritës i nënshtrohen tarifës së shkollimit të vitit akademik, në të cilin vazhdojnë studimet.  
12. Studentët e shkëlqyer nuk e paguajnë tarifën e shkollimit në vitin pasardhës.   
13. Shtetasit e huaj, që do të vazhdojnë studimet në një program studimi, me kohë të pjesshme, në institucionet publike të arsimit të lartë, i nënshtrohen së njëjtës tarifë shkollimi, si shtetasit shqiptarë, me përjashtim të rasteve kur në marrëveshjet zyrtare shtetërore janë përcaktuar mënyra të tjera të përcaktimit të tarifave.  
14. Kuotat e pranimeve në studimet e ciklit të parë, me kohë të pjesshme, sipas pikës 1 të këtij vendimi, që mbeten të parealizuara, rishpërndahen sipas institucioneve publike të arsimit të lartë dhe programeve të ndryshme të studimit, nga Ministria e Arsimit dhe Shkencës.  
15. Ngarkohet Ministria e Arsimit dhe Shkencës për zbatimin e këtij vendimi.  
Ky vendim hyn në fuqi menjëherë dhe botohet në Fletoren Zyrtare.  

Kryeministri 
Sali Berisha 

KUOTAT E PRANIMEVE TË REJA PËR VITIN AKADEMIK 2008-2009

	Nr.
	PROGRAMI I STUDIMIT
	UT
	UPT
	UBT
	UE
	UGJ
	UK
	USH
	UV
	AEFS
	Σ

	1
	Histori 
	150 
	
	
	
	
	
	60 
	
	
	210 

	2 
	Gjeografi 
	150 
	
	
	
	
	
	60 
	
	
	210 

	3 
	Histori-Gjeografi 
	
	
	 
	60 
	60 
	
	
	
	
	120 

	4 
	Gjuhë-letërsi 
	150 
	
	
	60 
	60 
	40 
	60 
	
	
	370 

	5 
	Gazetari 
	
	
	
	
	
	
	
	
	
	0 

	6 
	Edukatë qytetare 
	
	
	
	80 
	
	
	
	
	
	80 

	7 
	Anglisht 
	
	
	
	
	
	
	
	
	
	0 

	10 
	Frëngjisht 
	
	
	
	
	
	
	
	
	
	0 

	11 
	Italisht 
	
	
	
	
	
	
	
	
	
	0 

	12 
	Gjuhë spanjolle 
	
	
	
	
	
	
	
	
	
	0 

	13 
	Rusisht 
	
	
	
	
	
	
	
	
	
	0 

	14 
	Gjermanisht 
	
	
	
	
	
	
	
	
	
	0 

	15 
	Gjuhë-letërsi greke 
	
	
	
	
	
	
	
	
	
	0 

	16 
	Gjuhë turke 
	
	
	
	
	
	
	
	
	
	0 

	17 
	Cikli i ulët 
	
	
	
	70 
	60 
	30 
	60 
	
	
	220 

	18 
	Cikli i u1ët parashkollor 
	
	
	
	60 
	60 
	30 
	60 
	
	
	210 

	20 
	Fizkultura 
	
	
	
	
	
	
	
	
	60 
	60 

	21 
	Matematikë 
	
	
	
	
	
	
	30 
	
	
	30 

	22 
	Fizik 
	
	
	
	
	
	
	30 
	
	
	30 

	23 
	Inxh. Matematike dhe Informatike 
	
	
	
	
	
	
	
	
	
	0 

	24 
	Matematikë-Fizikë 
	
	
	
	 60 
	60 
	
	
	
	
	120 

	25 
	Biologji-Kimi 
	
	
	
	70 
	60 
	
	60 
	
	
	190 

	26 
	Biologji 
	100
	
	
	
	
	
	
	
	
	100 

	27 
	Kimi 
	
	
	
	
	
	
	
	
	
	0 

	28 
	Kimi ushqimore 
	
	
	
	
	
	
	
	
	
	0 

	29 
	Kimi industriale 
	
	
	
	
	
	
	
	
	
	0 

	30 
	Matematikë-Informatikë 
	
	
	
	
	
	
	
	
	
	0 

	31 
	Informatikë 
	
	
	
	
	
	
	
	
	
	0 

	32 
	Teknologji informacioni 
	
	
	
	
	
	
	
	
	
	0 

	33 
	Pune sociale 
	70 
	
	 
	80 
	
	
	
	
	
	150 

	34 
	Filozofi 
	
	
	
	
	
	 
	
	
	
	0 

	35 
	Filozofi-Sociologji 
	
	
	
	80 
	
	
	
	
	
	0 

	36 
	Sociologji 
	
	
	
	
	
	
	
	
	
	0 

	37 
	Pedagogji e specializuar 
	
	
	
	
	
	
	
	
	
	0 

	38 
	Psikologji 
	70 
	
	
	
	
	
	
	
	
	70 

	39 
	Shkencat politike 
	
	
	
	
	
	
	
	
	
	0 

	40 
	Drejtësi 
	200 
	
	
	
	
	
	60 
	
	
	260 

	66 
	Shëndeti publik 
	
	
	
	
	
	
	
	
	
	0 

	67 
	Mjekësi 
	
	
	
	
	
	
	
	
	
	0 

	68 
	Stomatologji 
	
	
	
	
	
	
	
	
	
	0 

	69 
	Farmaci 
	
	
	
	
	
	
	
	
	
	0 

	70
	Infermieri e përgjithshme
	
	
	
	
	
	
	
	150
	
	150

	71 
	Infermieri (Kukës) 
	
	
	
	
	
	
	
	
	
	0 

	72 
	Mami (Infermieri) 
	
	
	
	
	
	
	
	
	
	0 

	73 
	Tek. lartë laboratori 
	
	
	
	
	
	
	
	
	
	0 

	74 
	Fizioterapi 
	
	
	
	
	
	
	
	
	
	0 

	75 
	Logopedi 
	
	
	
	
	
	
	
	
	
	0 

	76 
	Imazheri 
	
	
	
	
	
	
	
	
	
	0 

	77 
	Administrim publik 
	
	
	
	
	30 
	
	
	
	
	30 

	78 
	Administrim-Biznes 
	250 
	
	
	70 
	
	50 
	90 
	
	
	460 

	79 
	Ekonomik 
	
	
	
	
	
	
	
	
	
	0 

	80 
	Ekonomia dhe e drejta 
	
	
	
	
	
	
	
	
	
	0 

	81 
	Financë-Kontabilitet 
	250 
	
	
	70 
	30 
	50 
	90 
	
	
	490 

	82 
	Info.ekonomike 
	
	
	
	
	
	
	
	
	
	0 

	83 
	Administ-Biznes (Turizëm) Sarandë 
	
	
	
	
	
	
	
	
	
	0 

	84 
	Administrim-Biznes (Kukës) 
	
	
	
	
	
	
	
	
	
	0 

	85 
	Turizëm 
	
	
	
	
	
	30 
	90 
	
	
	120 

	86 
	Marketing 
	
	
	
	
	
	30 
	
	
	
	30 

	87 
	PROGRAMI I STUDIMIT 
	UT 
	UPT 
	UBT 
	UE
	UGJ 
	UK 
	USH 
	UV 
	AEFS 
	0 

	89 
	Inxh. Navigacioni 
	
	
	
	
	
	
	
	
	
	0 

	90 
	Inxh. Mekanike 
	
	
	
	
	
	
	
	
	
	0 

	91 
	lnxh. Metalurgji materiale 
	
	
	
	
	
	
	
	
	
	0 

	92 
	Inxh. Tekstile dhe mode 
	
	
	
	
	
	
	
	
	
	0 

	93 
	lnxhinieri elektronike 
	
	
	
	
	
	
	
	
	
	0 

	95 
	Inxh. elektronike 
	
	
	
	
	
	
	
	
	
	0 

	96 
	Inxh. lnformtatike 
	
	
	
	
	
	
	
	
	
	0 

	97 
	Inxh. Telekomunikacioni 
	
	
	
	
	
	
	
	
	
	0 

	98 
	Inxh. Mekatronike 
	
	
	
	
	
	
	
	
	
	0 

	99 
	Inxhinieni ndërtimi 
	
	
	
	
	
	
	
	
	
	0 

	100 
	Inxhinien hidroteknik 
	
	
	
	
	
	
	
	
	
	0 

	101 
	Arkitekturë 
	
	
	
	
	
	
	
	
	
	0 

	102 
	Inxh.Matematike 
	
	
	
	
	
	
	
	
	
	0 

	103 
	Inxh.Fizike 
	
	
	
	
	
	
	
	
	
	0 

	104 
	Inxhinier gjeodet 
	
	
	
	
	
	
	
	
	
	0 

	105 
	Inxh. Mjedisi 
	
	
	
	
	
	
	
	
	
	0 

	106 
	Inxh. në shkencat e tokës 
	
	
	
	
	
	
	
	
	
	0 

	107 
	Inxh. Gjeoinformatike 
	
	
	
	
	
	
	
	
	
	0 

	108 
	Inxh. i Gjeoburimeve 
	
	
	
	
	
	 
	
	
	
	0 

	109 
	Menaxhim agrobiznesi 
	
	
	50 
	
	
	20 
	
	
	
	70 

	110 
	Ekonomi dhe P.Agrare 
	
	
	50 
	
	
	
	
	
	
	50 

	111
	Finance-Kontabilitet 
	
	
	50 
	
	
	
	
	
	
	50 

	112 
	Mbrojtje bimësh 
	
	
	50 
	
	
	
	
	
	
	50 

	113
	Hortikulturë
	
	
	50
	
	
	30
	
	
	
	80

	114 
	Prodhim bimor 
	
	
	50 
	
	
	
	
	
	
	50 

	115 
	Zootekni dhe biznes Bblegtoral 
	
	
	50 
	
	
	
	
	
	
	50 

	116 
	Akuakulturë dhe Menaxh.Peshkimi 
	
	
	50 
	
	
	
	
	
	
	50 

	117 
	Agromjedis dhe Ekologji 
	
	
	50 
	
	
	
	
	
	
	50 

	118 
	Tek. Agroushqimore 
	
	
	50 
	
	
	
	
	
	
	50 

	119 
	Vreshtari eno1logji 
	
	
	50 
	
	
	
	
	
	
	50 

	120 
	lnxhinier pyjesh 
	
	
	40 
	
	
	
	
	
	
	40 

	121 
	Inxhinier përpunim druri 
	
	
	40 
	
	
	
	
	
	
	40 

	122 
	Agromekanizim 
	
	
	25 
	
	
	
	
	
	
	25 

	123 
	Mjekësi veterinare 
	
	
	
	
	
	
	
	
	
	0 

	124 
	lnxhinieri agronomike 
	
	
	
	
	
	
	
	
	
	0

	125 
	Shkenca të administrimit 
	
	
	
	
	
	
	
	
	
	0 

	126 
	Menaxhim turizmi 
	
	
	
	
	30 
	
	
	
	
	30 

	
	GJITHSEJ 
	1390 
	0 
	655 
	760 
	450 
	340 
	750 
	150 
	60
	4445 






 VENDIM 
Nr.1550, datë 26.11.2008

PËR SHTYRJEN E AFATIT TË BOTIMIT TË NJOFTIMIT TË FITUESIT DHE TË NJOFTIMIT TË KONTRATËS  SË LIDHUR, PËR PROCEDURAT E PROKURIMIT, TË KRYERA NGA MINISTRIA E ARSIMIT DHE SHKENCËS DHE INSTITUCIONET NË VARËSI TË SAJ, si autoritete kontraktore
 
Në mbështetje të nenit 100 të Kushtetutës dhe të nenit 75 të  ligjit nr.9643, datë 20.11.2006 “Për prokurimin publik”, të ndryshuar, me propozimin e Ministrit të Arsimit dhe Shkencës,  Këshilli i Ministrave
                                                                                                                          
VENDOSI:
 
1. Lejimin e Ministrisë së Arsimit dhe Shkencës dhe të institucioneve në varësi të saj, bashkisë Durrës, t’i përfundojnë deri më 29 dhjetor 2008, procedurat e prokurimit për ndërtime, mallra e shërbime, me fondet e parashikuara në Buxhetin e Shtetit të vitit 2008, sipas aneksit nr.1, që i bashkëlidhet këtij vendimi.
 Brenda këtij afati të përfshihen edhe publikimi i fituesit dhe publikimi i njoftimit të kontratës së lidhur në Buletinin e Njoftimeve Publike. 
 2. Ngarkohen Ministria e Arsimit dhe Shkencës dhe Agjencia e Prokurimit Publik për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
 
Kryeministri 
Sali Berisha 


Aneksi i projektvendimit të Këshillit të Ministrave
Për shtyrjen e afatit të botimit të njoftimit të fituesit dhe të njoftimit të kontratës për procedurat e prokurimit të kryera nga ministria e arsimit dhe shkencës dhe institucionet e varësisë së saj

	Nr
	Emërtimi i projektit
	Vlera limit në lekë
	Financimi i vitit 2008 në lekë

	I
	APARATI I MINISTRISË SË ARSIMIT DHE SHKENCËS
	
	

	1
	Blerje e mjeteve didaktike Arsimi bazë dhe i mesëm
	306,433,267
	306,433,267

	2
	Rikonstruksioi i rrjetit elektrik të Godinës së Ministrisë së Arsimit dhe Shkencës
	10,795,260
	7.950,000

	II
	UNIVERSITETI “ALEKSANDËR MOISIU” DURRËS
	
	

	3
	Pajisje Mobileri për Fakultetin e studimeve të Integruara me Praktikën Universiteti Durrës
	3.333.600
	3.333.600

	4
	Pajisje Elektronike për Fakultetin e studimeve të Integruara Integruara me Praktikën Universiteti Durrës
	8.181.000
	8.181.000

	
	AKADEMIA E SPORTEVE “VOJO KUSHI” TIRANË
	
	

	5
	Ndërtimi i sallës së leksioneve dhe konferencave Akademia Sporteve Tiranë
	10,000,000
	10,000,000

	6
	Mirëmbajtje ndërtese Akademia e Sporteve Tiranë
	2.000.000
	2.000.000

	
	DREJTORIA ARSIMORE RAJONALE DURRËS
	
	

	7
	Rikonstruksioni i shkollës së mesme “Beqir Çela” Durrës
	18,000,000
	5.500,000

	
	DREJTORIA ARSIMORE QYTETI TIRANË
	
	

	8
	Rikonstruksioni i shkollës së mesme të Gjuhëve të Huaja Tiranë
	65,000,000
	5.000.000

	III
	BASHKIA DURRËS
	
	

	9
	Ndërtimi i Konviktit pranë konviktit Beqir Çela Durrës
	50.000.000
	15.000.000

	
	Totali
	473.743.127
	363.397.867



VENDIM 
Nr.1553, datë 26.11.2008

PËR KRIJIMIN E AUTORITETIT KOMBËTAR TË PËRCAKTUAR TË MEKANIZMIT TË ZHVILLIMIT TË PASTËR, NË KUADËR TË ZBATIMIT TË ANGAZHIMEVE TË PROTOKOLLIT TË KIOTOS

Në mbështetje të nenit 100 të Kushtetutës, të nenit 2 të protokollit të Kiotos, të konventës kuadër të Kombeve të Bashkuara, për ndryshimet klimatike, miratuar me ligjin  nr.9334, datë 16.12.2004, të nenit 13 të ligjit nr.9385, datë 4.5.2005 “Për pyjet dhe shërbimin pyjor”, të ndryshuar, dhe të pikave 44 e 45, të nenit 3 të ligjit nr.8934, datë 5.9.2002 “Për mbrojtjen e mjedisit”, të ndryshuar, me propozimin e Ministrit të Mjedisit, Pyjeve dhe Administrimit të Ujërave, Këshilli i Ministrave

VENDOSI:

1. Krijimin e Autoritetit Kombëtar të Përcaktuar (AKP), të mekanizmit të zhvillimit të pastër, në zbatim të angazhimeve të ndërmarra, në kuadër të nenit 12 të protokollit të Kiotos.
2. Në kuptim të këtij vendimi, me termat e mëposhtëm nënkuptohen:
a) “Konventa”, konventa kuadër e Kombeve të Bashkuara për ndryshimet klimatike, në të cilën vendi ynë është palë, që nga viti 1994.

b) “Protokolli i Kiotos”, protokolli i konventës kuadër të Kombeve të  Bashkuara, për ndryshimet klimatike, i cili ka vendosur objektiva të detyrueshëm për reduktimin e shkarkimit të gazeve, me efekt serrë, për vendet e zhvilluara. Vendi ynë edhe pse nuk ka detyrime për reduktimin e gazeve, me efekt serrë, mund të marrë pjesë në mekanizmin për zhvillim të pastër (MZHP) dhe të jetë përfitues projektesh nga vendet e zhvilluara.
c) “Mekanizëm i zhvillimit të pastër (MZHP)”, mekanizmi i përcaktuar nga neni 12 i protokollit të Kiotos, me qëllim që:
i) të ndihmohen palët, që nuk bëjnë pjesë në grupin e vendeve të zhvilluara (aneksi I i konventës), për të arritur një zhvillim të qëndrueshëm;
ii) të kontribuojë në plotësimin përfundimtar të synimeve të konventës;
iii) të ndihmohen palët e përfshira në aneksin I, të përmbushin angazhimet e tyre për reduktimin e shkarkimeve të gazeve, me efekt serrë.
ç)  “Metodologjia bazë”, aplikimi i një qëndrimi të caktuar për një veprimtari në kuadër të MZHP-së, i cili ka parasysh sektorin dhe rajonin, siç përshkruhet në paragrafin 48, të modaliteteve dhe procedurave të këtij mekanizmi. Bordi  ekzekutiv i MZHP-së, sipas të njëjtit paragraf, ka rënë dakord që, në rastin e një metodologjie:
i) të re (në hartimin e një metodologjie bazë të re), hapi i parë është identifikimi i përqasjes më të përshtatshme për veprimtarinë e projektit dhe, më pas, i një metodologjie të zbatueshme;
ii) të miratuar, kur zgjedhin një metodologji bazë të miratuar, pjesëmarrësit e projektit, automatikisht, e kanë përcaktuar përqasjen për veprimtarinë e projektit të njëjtë me atë të metodologjisë.
d) “Metodologjia e monitorimit”, metoda e përdorur nga pjesëmarrësit e projektit për mbledhjen dhe arkivimin e të gjitha të dhënave përkatëse, të nevojshme për zbatimin e planit të monitorimit.
dh) “Autoriteti Kombëtar i Përcaktuar (AKP)”, autoriteti kombëtar për MZHP-në, që caktohet nga pala përkatëse e protokollit të Kiotos.
e) “Letër miratimi (LM)”, një letër e nënshkruar nga Autoriteti Kombëtar i Përcaktuar, i vendit pritës, për një projekt MZHP, ku konfirmohet se projekti, ashtu siç është propozuar, do të sjellë reduktim të shkarkimeve të gazeve, me efekte serrë, të cilat janë shtesë e atyre, që ndodhin në mungesë të projektit, dhe se zbatimi i projektit e ndihmon vendin pritës për të arritur objektivat kombëtarë të zhvillimit të qëndrueshëm.
ë)   “Letër pranimi (LP)”, letra ku konfirmohet, në parim, se vendi pritës, nuk ka vërejtje ndaj një projektideje të propozuar dhe se do ta mbështesë më tej zhvillimin e saj si një projekt i plotë MZHP.
f)    “Projektideja (PI)”, përshkrim i një projektideje të re MZHP, ku jepet një vlerësim i parë e i përafërt i reduktimeve në shkarkimin e CO2. PI shërben për t’i kërkuar AKP-së një letër pranimi dhe për të justifikuar, në një fazë të mëvonshme vleftësimi të projektit MZHP, se ky i fundit është marrë seriozisht parasysh në një fazë të hershme.
g)  “Dokumenti i plotë i projektit (DPP)”, dokumentacioni, që përgatitet dhe paraqitet nga pjesëmarrësit e projektit, përpara një entiteti të pavarur ligjor, të akredituar nga bordi ekzekutiv  i MZHP-ve, për të bërë të vlefshëm një projekt të propozuar.
gj)  “Pjesëmarrësit e projektit”, entitete ligjore (publike apo private), që propozojnë, zhvillojnë dhe zbatojnë projekte, në kuadër të MZHP-së.
h) “Ministër dhe ministri”, përkatësisht, ministri përgjegjës për mjedisin dhe ministria, që mbulon fushën e mjedisit.
3. AKP-ja vepron si organizëm i specializuar, në përbërje të ministrisë, për të shqyrtuar dhe miratuar projektidetë dhe projektet e mekanizmit të zhvillimit të pastër, që paraqiten nga propozues të ndryshëm, në kuadër të protokollit të Kiotos, si të përshtatshëm për t’u zbatuar në territorin e Republikës së Shqipërisë.
4. Autoriteti Kombëtar i Përcaktuar përbëhet nga dy njësi: nga komiteti dhe nga sekretariati teknik. Komiteti i AKP-së përbëhet nga shtatë anëtarë, ndërsa sekretariati teknik nga katër anëtarë. Anëtarët e komitetit dhe të sekretariatit teknik janë ekspertë të fushave të ndryshme të mjedisit, me statusin e nëpunësit civil. Emërimi i anëtarëve të komitetit dhe të sekretariatit teknik, si dhe rregulla më të hollësishme, për mënyrën e funksionimit të këtyre njësive, përcaktohen me urdhër të ministrit.
Anëtarët e komitetit dhe të sekretariatit teknik nuk marrin shpërblim për pjesëmarrje në këto veprimtari.
5. Shpenzimet për krijimin dhe funksionimin e Autoritetit Kombëtar të Përcaktuar mbulohen nga buxheti i ministrisë.
6. Komiteti i AKP-së kryen këto funksione:
a) Bashkërendon, në nivel kombëtar dhe ndërkombëtar, veprimtaritë për zbatimin e angazhimeve, të vendit tonë, si palë në konventën dhe në protokollin e Kiotos;
b) Siguron që projektet, në kuadër të MZHP-së, të zhvillohen në përputhje me legjislacionin shqiptar dhe sipas kuadrit të duhur të bashkëpunimit ndërkombëtar;
c) Autorizon, kur e vlerëson të nevojshme, në varësi të përmbajtjes dhe natyrës së projekteve, pjesëmarrjen e ekspertëve të ministrive të linjës, në AKP;
ç)   Nxjerr, kur është e përshtatshme, kërkesat për miratimin e propozimeve për projekte;
d)   Vlerëson praktikën e hartuar nga sekretariati teknik i AKP-së.
7. Sekretariati teknik i AKP-së është në shërbim të komitetit dhe kryen këto detyra:
a) Përgjigjet për zhvillimin normal të marrëdhënieve, ndërmjet propozuesve të projekteve dhe AKP-së, duke respektuar kërkesat dhe afatet e përcaktuara në këtë vendim;
b) Pranon kërkesat e propozuesve të projekteve dhe realizon shqyrtimin paraprak të tyre;
c) Siguron bashkërendimin ndërsektorial të punës në procesin e shqyrtimit të kërkesës e të dokumentacionit shoqërues të projektit;

ç) Siguron realizimin e procedurave të vlerësimit të ndikimit në mjedis të projekteve, në përputhje me dispozitat e ligjit nr.8990, datë 23.1.2003 “Për vlerësimin e ndikimit në mjedis”, dhe me aktet nënligjore, dalë në zbatim të tij;
d) Integron, në procedurën e vlerësimit të projektit, vërejtjet e ekspertëve të ministrive të linjës;
dh)  Siguron realizimin e kërkesave të zhvillimit të qëndrueshëm për çdo projekt;
e) I paraqet komitetit, për shqyrtim e miratim, projektin e shtjelluar, sipas hapave të sipërpërmendur;
ë)  Harton letrat e miratimit të projektit.
8. Paraqitja e projektideve dhe e dokumentit të plotë të projektit nga propozuesit, shqyrtimi dhe miratimi i tyre nga sekretariati dhe nga komiteti bëhen sipas procedurave dhe afateve të mëposhtme:
a) Propozuesi i projektit paraqet në AKP kërkesën dhe projektidenë. Projektideja përmban të dhëna paraprake për projektin e propozuar dhe përfshin:
i) Një përshkrim të shkurtër të projektit (lloji, madhësia, vendndodhja);
ii) Vlerësimin e reduktimeve të mundshme të shkarkimeve të gazeve, me efekt serrë, të krahasuara me skenarin e zakonshëm të biznesit;
iii) Metodat bazë dhe monitoruese, që do të përdoren gjatë zhvillimit të projektit;
iv. Vlerësimin e kostove të investimit të projektit dhe kohëzgjatjen e tij.
 b)  Sekretariati teknik vlerëson dokumentacionin e paraqitur nga propozuesi brenda 25 ditëve nga data e dorëzimit të tij. Sekretariati teknik, brenda këtij afati:
i) vlerëson nëse aplikimi është i plotë dhe nëse drejtoritë e sektorët përgjegjës të ministrisë kanë përfunduar shqyrtimin dhe vlerësimin e dokumentacionit të paraqitur nga propozuesi;
ii) kur e çmon të nevojshme, ua dërgon dokumentacionin, për vlerësim, ministrive të linjës;
iii) i kërkon propozuesit të dhënat shtesë dhe i integron ato në dokumentacionin fillestar, përpara fillimit të vlerësimit të plotë, nëse ekspertët e ministrisë apo të ministrive të linjës vlerësojnë se është i nevojshëm dokumentacion shtesë;
iv) i kërkon propozuesit të kryejë komunikimin me publikun e interesuar për projektin;
v) përgatit praktikën përfundimtare, brenda 5 ditëve-punë, të cilën ia paraqet komitetit të AKP-së, pas marrjes së komenteve dhe të mendimeve të ekspertëve të ministrisë dhe të ministrive të linjës.
c) Komiteti i AKP-së, në bazë të praktikës përfundimtare, merr një vendim paraprak, brenda 5 ditëve-punë nga data e paraqitjes së saj. Ai, gjithashtu:
i) merr vendim për miratimin e projektidesë;
ii) harton një letër  pranimi me shpjegimet përkatëse, për rezultatin përfundimtar të shqyrtimit, që nënshkruhet nga ministri;
iii) vë në dijeni, me anë të letrës së pranimit, propozuesin e projektit për rezultatet e shqyrtimit fillestar, brenda afatit 25-ditor të shqyrtimit të projektidesë.
9. Pasi merr letrën e pranimit, propozuesi i paraqet, me shkrim, komitetit të AKP-së, dokumentin e plotë të projektit (DPP), në dy gjuhë, anglisht dhe shqip, si dhe në versionin elektronik, ku përfshihen:
i) Kërkesa e propozuesit, drejtuar komitetit të AKP-së;
ii) Një përshkrim i përgjithshëm i veprimtarisë së projektit;
iii) Raporti i vlerësimit të ndikimit në mjedis të projektit;
iv) Një deklaratë e nënshkruar, për statusin, financiar dhe ligjor, të shoqërisë, e cila bën ofertën;
v) Dokumenti, që vërteton zbatimin e një metodologjie bazë dhe monitoruese;
vi) Kohëzgjatja e projektit/periudha kredituese;
vii) Çdo dokument apo e dhënë, e kërkuar nga sekretariati teknik në letrën e pranimit, si përgjigje ndaj projektidesë;
viii) Letër miratimi nga institucionet përkatëse për zhvillimin e veprimtarisë.


10. Procesi i shqyrtimit dhe miratimit të dokumentacionit të plotë të projektit zgjat 30 ditë nga data e paraqitjes së tij. Brenda këtij afati, sekretariati teknik kryen detyrat, si më poshtë vijon:
a) Kontrollon dokumentet për të parë, nëse aplikimi është i plotë, dhe ua nis ato, për mendim, ekspertëve mjedisorë të ministrisë dhe të ministrive të linjës, kur e çmon të nevojshme, të cilët, brenda 10 ditëve nga data e marrjes së dokumentacionit, vlerësojnë nëse ato:
i) janë në përputhje me kërkesat e parimit të zhvillimit të qëndrueshëm, që zbaton vendi ynë;
ii) plotësojnë kërkesat e procedurat e vlerësimit të ndikimit në mjedis, në përputhje me ligjin nr.8990, datë 23.1.2003 “Për vlerësimin e ndikimit në mjedis”;
iii) vërtetojnë pjesëmarrjen e secilit institucion në zbatimin e projektit;
iv) vërtetojnë qëndrueshmërinë ligjore dhe financiare, të pjesëmarrësve të projektit.
b) Pasi sekretariati teknik i AKP-së mbledh komentet e ekspertëve të ministrisë dhe të ministrive të linjës, harton praktikën përfundimtare, brenda 4 ditëve, të cilën ia paraqet komitetit të AKP-së, për marrjen e vendimit përfundimtar për projektin.
11. Komiteti i AKP-së, brenda 5 ditëve-punë, realizon shqyrtimin fillestar dhe merr, brenda 10 ditëve, vendimin përfundimtar. Vendimi dhe letra miratuese ose refuzuese nënshkruhen nga ministri, brenda 5 ditëve, pas datës së marrjes së vendimit përfundimtar të komitetit. Në letrën e refuzimit shpjegohen arsyet e mosmiratimit të projektit, si dhe jepen sugjerime për përmirësimin e tij, për një riparaqitje të mundshme.
12. Për shqyrtimin dhe miratimin e projekteve MZHP, propozuesi i projektit, në mbështetje të pikës 2 të nenit 30 të ligjit nr.8990, datë 23.1.2003 “Për vlerësimin e ndikimit në mjedis”, paguan një tarifë shërbimi, prej 50 000 (pesëdhjetë mijë) lekësh, në çastin e  paraqitjes së kërkesës për miratim, e cila është e pakthyeshme edhe në rastet kur projekti nuk miratohet.
13. Ngarkohet Ministria e Mjedisit, Pyjeve dhe Administrimit të Ujërave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri 
Sali Berisha 

VENDIM  
Nr.1554, datë 12.11.2008 

Për  SHPRONëSIMIN, për INTERES PUBLIK, të PRONARIT të PASURISë Së PALUAJTSHME, PRONë PRIVATE, Që PREKET  NGA NDëRTIMI I PIKëS Së KALIMIT KUFITAR  VERMOSH/SHKODëR  

Në mbështetje të nenit 100 të Kushtetutës, të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, dhe të ligjit nr.9836, datë 26.11.2007 “Për Buxhetin e Shtetit të vitit 2008”, të ndryshuar, me propozimin e Ministrit të Financave, Këshilli i Ministrave  

VENDOSI:  

1. Shpronësimin, për interes publik, të pasurisë së paluajtshme, pronë private, sipërfaqe truall, në pronësi të z.Gjokë Mark Bunjaj, që preket nga ndërtimi i pikës së kalimit kufitar Vermosh/Shkodër, sipas planrilevimit dhe planimetrisë së sheshit të ndërtimit, që i bashkëlidhen këtij vendimi. 
2. Shpronësimi të bëhet në favor të Drejtorisë së Përgjithshme të Doganave.  
3. Pronari i pasurisë së paluajtshme, që shpronësohet, z.Gjokë Mark Bunjaj, të kompensohet, në vlerë të plotë, për sipërfaqen 1153 (një mijë  e njëqind e pesëdhjetë e tre) m2, tokë, të vlerësuar me  çmimin e truallit 623 lekë/m2, për zonën e Shkodrës, në masën 718 319  (shtatëqind e tetëmbëdhjetë mijë e treqind e nëntëmbëdhjetë) lekë. 

4. Shpenzimet procedurale, në vlerën 518 000 (pesëqind e tetëmbëdhjetë mijë) lekë, të përballohen nga Drejtoria e Përgjithshme e Doganave. 
5. Vlera e përgjithshme e shpronësimit, 718 319 (shtatëqind e tetëmbëdhjetë mijë e treqind e nëntëmbëdhjetë) lekë, të përballohet nga “Llogaria speciale”, e krijuar si transfertë kapitale, për t’u përdorur për shpronësimet.  
6. Shpronësimi të fillojë më 30.11.2008 dhe të përfundojë më  30.12.2008.  
7. Afati i punimeve të ndërtimit të fillojë brenda 1 muaji nga hyrja në fuqi e këtij vendimi dhe të përfundojë brenda 12 muajve.  
8. Pronari i pasurisë së paluajtshme, i përmendur në pikën 3 të këtij vendimi, të kompensohet, për efekt shpronësimi, pasi të ketë paraqitur dokumentacionin e plotë të pronësisë pranë Drejtorisë së Përgjithshme të Doganave. 
9. Ngarkohen Ministria e Financave, Drejtoria e Përgjithshme e Doganave dhe Zyra e Regjistrimit të Pasurive të Paluajtshme për zbatimin e këtij vendimi.  
Ky vendim hyn në fuqi menjëherë dhe botohet në Fletoren Zyrtare. 

Kryeministri 
Sali Berisha 
[image: ]

VENDIM 
Nr.1557, datë 26.11.2008

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I SEGMENTIT RRUGOR KUKËS-SHISHTAVEC
 
 Në mbështetje të nenit 100 të Kushtetutës, të neneve 5, pika 1, 20 e 21, të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, dhe të ligjit nr.9836, datë 26.11.2007 “Për Buxhetin e Shtetit të vitit 2008”, të ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave                                   
 
VENDOSI:
 
1. Shpronësimin, për interes publik, të pronarëve të pasurive të paluajtshme, pronë private, që preken nga ndërtimi i segmentit rrugor Kukës-Shishtavec, si rezultat i rrëshqitjeve.
 2. Shpronësimi të bëhet në favor të Drejtorisë së Përgjithshme të Rrugëve.
 3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse, që paraqitet në tabelën, që i bashkëlidhet këtij vendimi, për sipërfaqen 7 452 (shtatë mijë e katërqind e pesëdhjetë e dy) m2, tokë/arë, me vlerë 2 012 040 (dy milionë e dymbëdhjetë mijë e dyzet) lekë, për kultura bujqësore, thekër, me vlerë 32 000 (tridhjetë e dy mijë) lekë, me një vlerë të  përgjithshme shpronësimi, 2 044 040 (dy milionë e dyzet e katër mijë e dyzet) lekë.  
4. Shpenzimet procedurale, në shumën 294 500 (dyqind e nëntëdhjetë e katër mijë e pesëqind) lekë, të përballohen nga Drejtoria e Përgjithshme e Rrugëve.
 5. Vlera e përgjithshme e shpronësimit, 2 044 040 (dy milionë e dyzet e katër mijë e dyzet) lekë,  të përballohet nga buxheti i vitit 2008, zëri “Shpronësime”, miratuar për Ministrinë e Punëve Publike, Transportit dhe Telekomunikacionit.
6. Shpronësimi të fillojë më 30 nëntor 2008 dhe të përfundojë më 30 dhjetor 2008.
7. Drejtoria e Përgjithshme e Rrugëve të bëjë likuidimin e pronarëve, brenda afatit të parashikuar në pikën 6 të këtij vendimi.
 8. Ngarkohen Ministria e Punëve Publike, Transportit dhe Telekomunikacionit dhe Drejtoria e Përgjithshme e Rrugëve për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
 
Kryeministri 
Sali Berisha 















lista e pronarëve pronat e të cilëve preken si rezultat i shkarjeve nË segmentin KUkës-shishtavec

	Nr.
	Pronari
	Zona kadastrale
	Nr.
i pasurisë
	Lloji i pasurisë
	Sip/m2
	Çmimi
	Vlera
	Thekër vlera/lekë
	Shënime

	1
	Zize Idriz Mustafa
	3432
	8
	arë
	5492
	270
	1482840
	32 000
	I konfirmuar nga ZVRPP

	2
	Elmaz Avdil Serjani
	3432
	20
	arë
	520
	270
	140400
	
	I konfirmuar nga ZVRPP

	3
	Bajram Elmaz Serjani
	3432
	21
	arë
	120
	270
	32400
	
	I konfirmuar nga ZVRPP

	4
	Elmaz Avdyl Serjani
	3432
	23
	arë
	600
	270
	162000
	
	I konfirmuar nga ZVRPP

	5
	Havzi Halim Serjani
	3432
	24
	arë
	720
	270
	194400
	
	I konfirmuar nga ZVRPP

	
	Shuma
	
	
	
	7452
	270
	2012040
	32 000
	2 044 040



Vlera totale e shpronësimit është 2 044 040 (dy milionë e dyzet e katër mijë e dyzet lekë).

VENDIM
Nr.1559, datë 26.11.2008 

 Për  LEJIMIN E KALIMIT TRANZIT të TETë AUTOKOLONAVE  USHTARAKE ITALIANE, PëRMES TERRITORIT të REPUBLIKëS  së ShqIPëRISë 

Në mbështetje të nenit 100 të Kushtetutës dhe të neneve 16, pika 2, 17, 18 e 19, të ligjit nr.9363, datë 24.3.2005 “Për mënyrën dhe procedurat e vendosjes dhe kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, me propozimin e Ministrit të Mbrojtjes, Këshilli i Ministrave  

VENDOSI: 

1. Lejimin e kalimit tranzit, përmes territorit të Republikës së Shqipërisë,  të 1 (një) autokolone ushtarake italiane, të përbërë nga 9 (nëntë)  automjete dhe 19 (nëntëmbëdhjetë) trupa, në itinerarin Qafë-Thanë-Porti i Durrësit, në datën 28 nëntor 2008.  
2. Lejimin e kalimit tranzit, përmes territorit të Republikës së Shqipërisë,  të 1 (një) autokolone ushtarake italiane, të përbërë nga 18  (tetëmbëdhjetë) automjete dhe 43 (dyzet e tre) trupa, në itinerarin Porti i  Durrësit–Qafë-Thanë, në datën 29 nëntor 2008.  
3. Lejimin e kalimit tranzit, përmes territorit të Republikës së Shqipërisë, të 1 (një) autokolone ushtarake italiane, të përbërë nga 20 (njëzet) automjete dhe 47 (dyzet e shtatë) trupa, në itinerarin Qafë-Thanë-Porti i Durrësit, në datën 1 dhjetor 2008.  
4. Lejimin e kalimit tranzit, përmes territorit të Republikës së Shqipërisë,  të 1 (një) autokolone ushtarake italiane, të përbërë nga 9 (nëntë)  automjete dhe 23 (njëzet e tre) trupa, në itinerarin Porti i Durrësit- Qafë-Thanë, në datën 2 dhjetor 2008. 
5. Lejimin e kalimit tranzit, përmes territorit të Republikës së Shqipërisë, të 1 (një) autokolone ushtarake italiane, të përbërë nga 7 (shtatë) automjete dhe 14 (katërmbëdhjetë) trupa, në itinerarin Qafë-Thanë- Porti  i Durrësit, në datën 4 dhjetor 2008.  
6. Lejimin e kalimit tranzit, përmes territorit të Republikës së Shqipërisë, të 1 (një) autokolone ushtarake italiane, të përbërë nga 7 (shtatë)  automjete dhe 14 (katërmbëdhjetë) trupa, në itinerarin Porti i Durrësit- Qafë-Thanë, në datën 5 dhjetor 2008.  
7. Lejimin e kalimit tranzit, përmes territorit të Republikës së Shqipërisë, të 1 (një) autokolone ushtarake italiane, të përbërë nga 12  (dymbëdhjetë) automjete dhe 31 (tridhjetë e një) trupa, në itinerarin  Qafë-Thanë- Porti i Durrësit, në datën 7 dhjetor 2008. 
8. Lejimin e kalimit tranzit, përmes territorit të Republikës së Shqipërisë, të 1 (një) autokolone ushtarake italiane, të përbërë nga 12  (dymbëdhjetë) automjete dhe 30 (tridhjetë) trupa, në itinerarin Porti i  Durrësit - Qafë-Thanë, në datën 10 dhjetor 2008. 
9. Pika e hyrjes në territorin e Republikës së Shqipërisë për autokolonat, që do të kalojnë në datat 28 nëntor, 1, 4 e 7 dhjetor 2008, është pika e kalimit të kufirit Qafë-Thanë dhe pika e daljes është pika e kalimit të kufirit Porti i Durrësit. 
10. Pika e hyrjes në territorin e Republikës së Shqipërisë për autokolonat, që do të kalojnë në datat 29 nëntor, 2, 5 e 10 dhjetor 2008, është pika e kalimit të kufirit Porti i Durrësit dhe pika e daljes është pika e kalimit të kufirit Qafë-Thanë.  
11. Procedurat për hyrjen, qëndrimin dhe daljen e këtyre trupave në Republikën e Shqipërisë janë parashikuar në marrëveshjen, ndërmjet palëve të Traktatit të Atlantikut të Veriut, për statusin e forcave, nënshkruar në Londër, më 19 qershor 1951, të marrëveshjes, ndërmjet shteteve palë në Traktatin e Atlantikut të Veriut dhe shteteve të tjera, që marrin pjesë në Partneritetin për Paqe, përsa i përket statusit të forcave të tyre, nënshkruar në Bruksel, më 10 janar 1994, si dhe të protokollit shtesë, për marrëveshjen, ndërmjet shteteve palë në Traktatin e Atlantikut të Veriut dhe të shteteve të tjera pjesëmarrëse në Partneritetin për Paqe, përsa i përket statusit të forcave të tyre, ratifikuar me ligjin nr.8034, datë 22.11.1995. 
 12. Autokolonat ushtarake italiane, gjatë hyrjes, lëvizjes dhe daljes në/nga territori i Republikës së Shqipërisë, të shoqërohen nga njësi të armatosura të Forcave të Armatosura të Republikës së Shqipërisë.  
13. Ngarkohet Ministria e Mbrojtjes për zbatimin e këtij vendimi.  
Ky vendim hyn në fuqi menjëherë dhe botohet në Fletoren Zyrtare.  

Kryeministri 
Sali Berisha 
 

VENDIM  
Nr.1568, datë 3.12.2008  

Për  DISA SHTESA në VENDIMIN NR.1458, DATë 5.11.2008 të  KëSHILLIT të MINISTRAVE “PËR SHTYRJEN E AFATIT të  BOTIMIT të NJOFTIMIT të FITUESIT DHE të NJOFTIMIT të  KONTRATËS së LIDHUR, për PROCEDURAT E PROKURIMIT, të  KRYERA NGA MINISTRIA E BRENDSHME, INSTITUCIONET në  VARëSI DHE NJËSITË E QEVERISJES VENDORE, SI AUTORITETE  KONTRAKTORE”  

Në mbështetje të nenit 100 të Kushtetutës dhe të nenit 75 të ligjit nr.9643, datë 20.11.2006 “Për prokurimin publik”, të ndryshuar, me propozimin e Ministrit të Brendshëm, Këshilli i Ministrave  

VENDOSI: 

1. Pas pikës 3 të vendimit nr.1458, datë 5.11.2008 të Këshillit të Ministrave, të shtohen pikat 3/1 e 3/2, me këtë përmbajtje:  
“3/1. Procedurat e prokurimit për objektet nr.4 e nr.6 të aneksit nr.4, që i  bashkëlidhet këtij vendimi, për njësinë e zhvillimit të prokurimeve të  përqendruara, të përfundojnë deri më 31 dhjetor 2008. 
  3/2. Brenda afatit të përcaktuar në këtë vendim, autoritetet kontraktore, për të cilat prokuron njësia e zhvillimit të prokurimeve të përqendruara, të bëjnë lidhjen e kontratës dhe shpalljen e saj në Buletinin e Njoftimeve Publike.”.  
Ky vendim hyn në fuqi menjëherë dhe botohet në Fletoren Zyrtare.  

Kryeministri 
Sali Berisha 


Vendim
Nr.1570, datë 3.12.2008

Për dhënie fondi ndihme partisë “Lidhja demokristiane e shqipërisë (LDK)”

Në mbështetje të nenit 100 të Kushtetutës, të nenit 8 të ligjit nr.8580, datë 17.2.2000 “Për partitë politike”, të ndryshuar, dhe të ligjit nr.9836, datë 26.11.2007 “Për Buxhetin e Shtetit të vitit 2008”, të ndryshuar, me propozimin e Ministrit të Financave, Këshilli i Ministrave

Vendosi:

1. Partisë “Lidhja Demokristiane e Shqipërisë (LDK)” t’i jepet një fond, prej 100 000 (njëqind mijë) lekësh, si ndihmë financiare.

2. Ky fond të përballohet nga fondi rezervë i Këshillit të Ministrave.
3. Ngarkohet Ministri i Financave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

Udhëzim
Nr.2365, datë 26.11.2008

Mbi zbatimin e vendimit të Këshillit të Ministrave nr.277, datë 18.6.1997 “Për përfitimet nga statusi i të verbrit”, i ndryshuar

Në mbështetje të nenit 102, pika 4 të Kushtetutës së Republikës së Shqipërisë dhe në zbatim të pikës 16 të vendimit të Këshillit të Ministrave nr.277, datë 18.6.1997 “Për përfitimet nga statusi i të verbrit”, i ndryshuar, Ministri i Punës, Çështjeve Sociale dhe Shanseve të Barabarta

Udhëzon:

1. Personat që plotësojnë kërkesat e ligjit nr.8089, datë 28.3.1996 “Për statusin e të verbrit”, duhet të paraqesin kërkesën e tyre për trajtim pranë seksionit të ndihmës ekonomike dhe të përkujdesit shoqëror, në njësinë administrative ku ata janë banorë të regjistruar sipas gjendjes civile.
2. Krahas kërkesës për trajtim, pretenduesi duhet të paraqesë edhe dokumentet e tjera si më poshtë:
a) Certifikatë personale me fotografi, e cila ripërtërihet çdo fillim viti.
b) Vendimin mjekësor të lëshuar nga KMPV, kur personi është komisionuar pas 1 janarit 2001 apo vendimi mjekësor i lëshuar nga KMCAP para 1 janarit 2001, në të cilin të jetë përcaktuar:
i) Shkalla e paaftësisë (grupi i parë ose i dytë);
ii) Përqindja e shikimit;
iii) Nevoja për kujdestar.
c) Kopjen e librezës së punës të noterizuar ose vërtetimin e arkivit, kur ai ka qenë në marrëdhënie pune me kooperativën bujqësore.
d) Deklaratën noteriale mes të verbrit dhe kujdestarit, si dhe adresën e kujdestarit.
e) Certifikatën familjare, kur kujdestari i të verbrit është pjesëtar i familjes.
f) Certifikatën e kujdestarit me fotografi, kur kujdestari është i zgjedhur jashtë familjes.
3. Si kujdestar i personit të verbër mund të jetë prindi i tij, një pjesëtar tjetër i familjes ose person i zgjedhur nga i verbri, me kusht që kujdestari të ketë zotësi të plotë për të vepruar. Kujdestari duhet të pajiset me raport mjekësor, i cili duhet të përsëritet çdo vit.
4. Nëse personi i verbër nuk ka zotësi të plotë për të vepruar, kujdestari i të verbrit zgjidhet nga prindi ose kujdestari ligjor, në ngarkim të të cilit është i verbëri. Kur prindërit janë të divorcuar kujdestari përcaktohet nga prindi, të cilit, me vendim gjykate, i është dhënë përgjegjësia prindërore ndaj tij.
5. Masa e përfitimit për shkak të verbërisë, sipas përcaktimit të pikës 4 të vendimit të Këshillit të Ministrave nr.277, datë 18.6.1997, (i ndryshuar) është 8700 lekë në muaj. Masa e përfitimit për kujdestarinë është e njëjtë, pra 8700 lekë në muaj.
6. Pagesa e përfitimit për shkak të verbërisë, si dhe ajo e përfitimit të kujdestarisë bëhet çdo muaj. Tërheqja e pagesës mund të bëhet nga:
a) vetë i verbri; ose
b) kujdestari me dokument identiteti ose certifikatë me fotografi.
Kur i verbri dhe kujdestari i tij nuk paraqiten në muajin përkatës për të tërhequr pagesën, atëherë pagesa mund të tërhiqet nga një pjesëtar tjetër i familjes i pajisur me prokurë të posaçme për këtë veprim.
7. Nxënësit e verbër që vazhdojnë shkollat e mesme ose kurse kualifikimi, vetëm për një shkollë, përfitojnë dyfishin e pagesës së përcaktuar në pikën 4 të vendimit të Këshillit të Ministrave nr.277, datë 18.6.1997, i ndryshuar, pra në masën 17 400 lekë në muaj.
8. Studentët e verbër të shkollave të larta, ose që përfshihen në studimet pasuniversitare, ose të verbrit që kanë mbrojtur gradën “Doktor i shkencave”, përfitojnë trefishin e pagesës për shkak të verbërisë, të përcaktuar në pikën 4 të vendimit të Këshillit të Ministrave nr.277, datë 18.6.1997 (i ndryshuar), në masën 26 100 lekë në muaj.
9. Për përfitimin e pagesës për shkak të verbërisë, të verbrit nxënës, që vazhdojnë shkollat e mesme, të larta dhe studimet pasuniversitare, kanë të drejtë të marrin pagesën e verbërisë deri në përfundimin e ciklit shkollor. Pagesa që përfiton i verbri për gradën “Doktor i shkencave”, është e pëhershme.
10. Të verbrit që vazhdojnë shkollën e mesme, të lartë, studimet pasuniversitare, për përfitimin e pagesës për shkak të verbërisë, duhet të paraqesin këto dokumente:
a) Vërtetim të firmosur nga titullari dhe sekretari i shkollës, i cili të përmbajë emrin e përfituesit, llojin e arsimit që ndjek, vitin shkollor, nëse është cikël normal me korrespondencë apo i përsëritur.
b) Vërtetim të formosur nga titullari dhe sekretari i shkollës për frekuentimin e shkollës nga përfituesi për çdo 3 muaj, për të verbrit që vazhdojnë shkollën me korrespondencë të paraqitet vërtetim që ka shlyer detyrimet para çdo sezoni.
c) Kopjen e noterizuar të dëftesës së shkollës të çdo viti për shkollën e mesme dhe kopjen e noterizuar të diplomës në mbarim të shkollës së lartë.
11. Të verbrit që ndjekin kurset e kualifikimit, për përfitimin e pagesës për shkak të verbërisë, duhet të paraqesin këto dokumente:
a) Vërtetim nga institucioni që organizon kursin, ku të jetë përcaktuar emri i kursantit, lloji i kursit dhe kohëzgjatja e tij;
b) Vërtetim për frekuentimin e kursit, kur ai zgjat mbi 6 muaj, vërtetimi paraqitet çdo 3 muaj;
c) Kopja e noterizuar e dëshmisë së kursit në mbarim të tij.
12. Të verbrit që kanë fituar gradën “Doktor i shkencave”, duhet të paraqesin si dokument shtesë origjinalin ose kopjen e noterizuar të dokumentit që vërteton dhënien e gradës shkencore.
13. Të gjithë personat e verbër që kanë  punuar në ndërmarrje shtetërore ose kooperativa bujqësore para janarit 1991 dhe kanë humbur vendin e punës pas janarit 1991, përfitojnë 150% të vlerës së përcaktuar në pikën 4 të vendimit të Këshillit të Ministrave nr.277, datë 18.6.1997, (i ndryshuar), pra në masën 13 000 lekë në muaj, pasi ta kenë vërtetuar këtë fakt me:
i) paraqitjen e librezës së punës të fotokopjuar dhe të noterizuar; ose
ii) vërtetim nga arkiva, kur të verbrit kanë punuar në kooperativa bujqësore.
Pagesa shtesë, mbi pagesën që përfitojnë të verbrit sipas pikës 4 të vendimit të Këshillit të Ministrave nr.277, datë 18.6.1997, i ndryshuar, përfitohet deri në momentin që personi:

i) risistemohet në punë;
ii) mbush moshën për përfitimin e pensionit të plotë të pleqërisë, pavarësisht nëse i përfiton nga sistemi i sigurimeve shoqërore.
14. Personi i verbër përjashtohet nga skema e përfitimit për shkak të verbërisë, i merret libreza e verbërisë për një periudhë deri në 3 vjet, si dhe u nënshtrohet sanksioneve të përcaktuara në pikën 15 të vendimit të Këshillit të Ministrave nr.277, datë 18.6.1997, i ndryshuar, në rastet kur i verbri kryen veprime të qëllimshme për të përfituar pagesën për shkak të verbërisë si:
a) Falsifikim të dokumenteve të verbërisë, dëshmive apo dëftesave;
b) Refuzim të punësimit;
c) Refuzim i kualifikimit;
d) Mosparaqitja e dëshmive pas mbarimit të dy kurseve të kualifikimit.
15. Fondet e pagesave të pensioneve të invaliditetit të atyre personave që përfitojnë nga ligji nr.8098, datë 28.3.1996 “Për statusin e të verbrit” mbulohen nga sigurimet shoqërore, ndërsa fondet e pagesave të verbërisë dhe të kujdestarisë të personave që përfitojnë nga ky ligj akordohen nga MPÇSSHB.
16. Drejtoria e Përgjithshme e Shërbimit Social Shtetëror dërgon zyrtarisht tek administratori shoqëror dosjen e personit që është komisionuar së bashku me vendimin e KMPV dhe librezën e re të verbërisë, të lëshuar prej saj në modelin e miratuar nga ministri. Dosja shoqërohet me një fletinventari për dokumentet që ndodhen në të, një kopje e së cilës ruhet në Drejtorinë e Përgjithshme të Shërbimit Social Shtetëror.
17. Drejtoria e Përgjithshme e Shërbimit Social Shtetëror, pajis me librezën e re të verbërisë të gjithë personat e verbër, afati i lëshimit të librezës të jetë deri në 3 vjet për personat që janë komisionuar deri në tre vjet dhe përgjithmonë. Për personat të cilët afatin e komisionimit e kanë deri në 1 vit, libreza e re e verbërisë do të përsëritet nga Drejtoria e Përgjithshme e Shërbimit Social Shtetëror çdo vit.
18.I verbri, për pajisjen për herë të parë me librezën e verbërisë së re, paraqet tek administratori shoqëror, certifikatën personale me fotografi ose kartën e identitetit, si dhe tre fotografi të të njëjtit format me atë të certifikatës. Administratori shoqëror përcjell me shkresë zyrtare certifikatën dhe fotografinë e të verbrit në zyrat rajonale të Shërbimit Social Shtetëror, dhe kjo e fundit i përcjell ato zyrtarisht në Drejtorinë e Përgjithshme të Shërbimit Social Shtetëror. Drejtoria e Përgjithshme e Shërbimit Social Shtetëror, pas plotësimit të librezave për çdo individ, harton listën me emrat sipas librezës, për zyrat rajonale të Shërbimit Social Shtetëror.
19. Zyrat rajonale të Shërbimit Social Shtetëror shpërndajnë në mënyrë zyrtare dhe dorëzojnë me procesverbal librezat e verbërisë tek administratorët shoqërorë të çdo njësie vendore.
20. Të verbrit për rinovimin e librezës së verbërimit të re, paraqesin pranë administratorit shoqëror librezën e verbërisë së cilës i ka mbaruar afati, certifikatën personale me fotografi dhe tri fotografi. Administratori shoqëror i përcjell këto dokumente sipas procedurës së përcaktuar në pikën 18 të këtij udhëzimi.
21. Drejtoria e Përgjithshme e Shërbimit Social Shtetëror, deri në nxjerrjen e librezës së re të verbërisë, pajis me vërtetim përfitimi nga statusi i të verbrit, të gjithë personat e përcaktuar në pikat 16 e 17 të këtij udhëzimi.
22. Udhëzimi nr.1766/1, datë 17.9.2003 “Për zbatimin e vendimit të Këshillit të Ministrave nr.277, datë 18.6.1997 “Për përfitimet nga statusi i të verbrit”, i ndryshuar”, shfuqizohet.
Ky udhëzim hyn në fuqi pas botimit në Fletoren Zyrtare.

Ministri i Punës, Çështjeve Sociale 
dhe Shanseve të Barabarta
Anastas Duro





Vendim 
Nr.129, datë 2.12.2008

Për licencimin e shoqërisë “Gen – I Tirana” shpk për kryerjen e aktivitetit të furnizuesit të kualifikuar

Në mbështetje të neneve 3 pika 31, 9, dhe 45 pika 4,  të ligjit nr.9072, datë 22.5.2003 “Për sektorin e energjisë elektrike”, të ndryshuar, neneve 5, pika 1 germa “d”, 13 dhe 14, të “Rregullores për procedurat e licencimit”, të miratuar me vendimin e Bordit të Komisionerëve nr.21, datë 4.4.2007, Bordi i Komisionerëve  të Entit Rregullator të Energjisë (ERE), në mbledhjen e tij të datës 2.12.2008, mbasi shqyrtoi aplikimin e paraqitur nga shoqëria “Gen–I Tirana” sh.p.k., për t’u licencuar në aktivitetin e furnizuesit të kualifikuar të energjisë elektrike,
Konstatoi se:
1. Fillimi i procedurave për shqyrtimin e aplikimit të “Gen–I Tirana” sh.p.k., ka nisur me marrjen e vendimit nr.112, datë 16.9.2008.
2. Dokumentacioni për aplikimin për licencimin për kryerjen e aktivitetit të furnizuesit të kualifikuar të energjisë elektrike është paraqitur i plotë sipas rregullores për procedurat e licencimit, të miratuar me vendimin nr.21, datë 4.4.2007.
3. Shqyrtimi i këtij aplikimi bëhet sipas rregullores për procedurat e licencimit të miratuar me vendimin nr.21, datë 4.4.2007, mbasi në rregulloren për procedurat e licencimit, modifikimit, transferimit të plotë/të pjesshëm dhe rinovimit të licencave të miratuar me vendimin e Bordit të Komisionerëve nr.108, datë 9.9.2008, në nenin 20 përcaktohet se për të gjitha aplikimet e paraqitura para hyrjes në fuqi të kësaj rregulloreje do të aplikohen rregullat e përcaktuara në rregulloren e procedurave të licencimit të miratuar me vendimin e Bordit të Komisionerëve nr.21, datë 4.4.2007.
Për gjithë sa më sipër cituar, Bordi i Komisionerëve të ERE-s,

Vendosi:

1. Të licencojë shoqërinë “Gen–I Tirana” sh.p.k., për kryerjen e aktivitetit të tregtimit të energjisë elektrike me një kohëzgjatje të vlefshmërisë së licencës prej 5 vjetësh.
2. Ngarkohet Drejtoria e Licencimit dhe Monitorimit të Tregut ta njoftojë aplikuesin për vendimin e Bordit të Komisionerëve të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare.

Kryetari i ERE-s
Bujar Nepravishta
















Vendim
Nr.130, datë 2.12.2008

Për licencimin e shoqërisë “Gen-I Tirana” shpk për kryerjen e aktivitetit të tregtimit të energjisë elektrike

Në mbështetje të neneve 9 dhe 13 pika 1, germa “d”, të ligjit nr.9072, datë 22.5.2003 “Për sektorin e energjisë elektrike”, të ndryshuar, neneve 5, pika 1 germa “d”, 13 dhe 14, të “Rregullores për procedurat e licencimit”, të miratuar me vendimin e Bordit të Komisionerëve nr.21, datë 4.4.2007, Bordi i Komisionerëve  të Entit Rregullator të Energjisë (ERE), në mbledhjen e tij të datës 2.12.2008, mbasi shqyrtoi aplikimin e paraqitur nga shoqëria “Gen–I Tirana” sh.p.k., për t’u licencuar në aktivitetin e tregtimit të energjisë elektrike,
Konstatoi se:
1. Fillimi i procedurave për shqyrtimin e aplikimit të “Gen–I Tirana” sh.p.k., ka nisur me marrjen e vendimit nr.111, datë 16.9.2008.
2. Dokumentacioni për aplikimin për licencimin për kryerjen e aktivitetit të tregtimit të energjisë elektrike është paraqitur i plotë sipas rregullores për procedurat e licencimit, të miratuar me vendimin nr.21, datë 4.4.2007.
3. Shqyrtimi i këtij aplikimi bëhet sipas rregullores për procedurat e licencimit, të miratuar me vendimin nr.21, datë 4.4.2007, mbasi në rregulloren për procedurat e licencimit, modifikimit, transferimit të plotë/të pjesshëm dhe rinovimit të licencave të miratuar me vendimin e Bordit të Komisionerëve nr.108, datë 9.9.2008, e cila, në nenin 20, përcakton se për të gjitha aplikimet e paraqitura para hyrjes në fuqi të kësaj rregulloreje do të aplikohen rregullat e përcaktuara në rregulloren e procedurave të licencimit të miratuar me vendimin e Bordit të Komisionerëve nr.21, datë 4.4.2007.
Për gjithë sa më sipër cituar, Bordi i Komisionerëve të ERE-s

Vendosi:

1. Të licencojë shoqërinë “Gen–I Tirana” sh.p.k., për kryerjen e aktivitetit të tregtimit të energjisë elektrike me një kohëzgjatje të vlefshmërisë së licencës prej 5 vjetësh.

2. Ngarkohet Drejtoria e Licencimit dhe Monitorimit të Tregut ta njoftojë aplikuesin për vendimin e bordit të komisionerëve të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare.

Kryetari i ERE-s
Bujar Nepravishta














Vendim
Nr.131, datë 2.12.2008

Për fillimin e procedurave për dhënien e statusit të klientit të kualifikuar shoqërisë “Antea Cement” sha për objektin fabrika e çimentos pranë Burizanës, Krujë

Në mbështetje të neneve 9 dhe 48 të ligjit nr.9072, datë 22.5.2003 “Për sektorin e energjisë elektrike”, të ndryshuar dhe nenit 5, pika 2 të “Rregullores për kriteret e dhënies dhe heqjes së statusit të klientit të kualifikuar”, miratuar me vendimin e Bordit të Komisionerëve të ERE-s nr.99, datë 27.12.2006, Bordi i Komisionerëve të Entit Rregullator të Energjisë (ERE), në mbledhjen e tij të datës 2.12.2008, mbasi shqyrtoi aplikimin e paraqitur nga shoqëria “Antea Cement” sh.a., për marrjen e statusit të klientit të kualifikuar për objektin fabrika e çimentos pranë Burizanës, Krujë.
Konstatoi se:
Aplikimi plotëson kërkesat e rregullores për kriteret e dhënies dhe heqjes së statusit të klientit të kualifikuar dhe vendimit nr.77, datë 14.12.2007 të Bordit të Komisionerëve “Për miratimin e nivelit të konsumit vjetor për përfitimin e statusit të klientit të kualifikuar”.
Për gjithë sa më sipër cituar, Bordi i Komisionerëve të ERE-s

Vendosi:

1. Fillimin e procedurave për dhënien e statusit të klientit të kualifikuar shoqërisë “Antea Cement” sh.a., për objektin fabrika e çimentos pranë Burizanës, Krujë.
2. Drejtoria e Licencimit dhe Monitorimit të Tregut ta njoftojë aplikuesin për vendimin e Bordit të Komisionerëve të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare.

Kryetari i ERE-s
Bujar Nepravishta



Kërkesë
Nr.7594/5, datë 20.11.2008

PËR SHPRONËSIM PUBLIK

Ministria e Ekonomisë, Tregtisë dhe Energjetikës shpall kërkesën për shpronësim me interes publik të pasurive të paluajtshme të tipit “tokë truall”  që preken nga “Ndërtimi  i nënstacionit të Bajram Currit”.
Subjekti kërkues i këtij shpronësimi është:  “OSSH”  sh.a.,  Tiranë. 
Me anën e këtij publikimi, kërkojmë të vëmë në dijeni personat që preken nga ky shpronësim.
Vënia në dijeni konsiston në sipërfaqen e pasurisë që shpronësohet, pasurisë që dëmtohet dhe masën e vlerësimit të llogaritur nga komisioni i posaçëm i shpronësimit pranë Ministrisë së Ekonomisë, Tregtisë dhe Energjetikës për personat sipas listës emërore të mëposhtme.
Brenda 15 ditëve pas publikimit, personat që kanë  emrin në listën emërore kanë të drejtën të paraqesin pretendimet e tyre të shoqëruara me dokumentet përkatëse në Ministrinë e Ekonomisë, Tregtisë dhe Energjetikës pranë Komisionit të Posaçëm të Shpronësimit.



LISTA E PRONARËVE QË SHPRONËSOHEN PËR EFEKT TË “NDËRTIMIT TË NËNSTACIONIT TË BAJRAM CURRIt”

RRETHI: TROPOJË
BASHKIA:  BAJRAM CURRI

Lloji i pasurisë së paluajtshme që shpronësohet: Tokë truall

	SHPRONËSIMI DEFINITIV

	Nr.
	Emri
	Atësia
	Mbiemri
	Lloji i pasurisë
	Nr.  kadastral
	Nr. pasurisë
	Sipërfaqja e shpronësuar në m²
	Çmimi
lekë/m²
	Vlera në
lekë
	Adresa


	1.
	Aranit
	Cel
	Gjongecaj
	Truall
	1347
	193/2
	2952
	4526
	13360752
	Bajram Curri

	2.
	Durim 
	Cel
	Gjongecaj 
	Truall
	1347
	193/3
	2952
	4526
	13360752
	Bajram Curri

	     Shuma
	
	
	
	
	
	2952
	4526
	13360752
	




Vendim
( i shkurtuar)

Gjykata e Rrethit Gjyqësor Kavajë, me vendimin nr.869, datë 12.11.2008, ka vendosur shpalljen të zhdukur të shtetasit Imer Çelhaka, duke caktuar si kujdestar apo përfaqësues ligjor të tij vëllain e tij, kërkuesin Mustafa Çelhaka.


Vendim
(i shkurtuar)

Gjykata e Rrethit Gjyqësor Fier, me vendimin nr.1741, datë 31.10.2008, shpall të vdekur shtetasin Nazmi Abduramani, më datë vdekjeje 13.11.1991.

Kërkesë

Shtetasi Përparim Sanxhaku kërkon shpalljen të vdekur të shtetases Nazire Sanxhaku.

Kërkuesi
Përparim Sanxhaku
image2.png

